Paragoge

Er yezhoniezh e vez implijet an termen paragoge (diwar ar henc'hresianeg: paragōgḗ para- "dreist-" + agōgḗ "ren") (saoz. paragoge) pe lostkreskLavar 09 p. 94 evit komz eus un doare epentezenn resis ma vez staget ur sonennn, peurliesañ ur vogalenn ouzh dibenn stumm orin deveradurel ur ger. 

Dreist-holl e c'hoarvez pa vez amprestet ur ger digant ur yezh all disheñvel e framm fonologiezh hag a rank bezañ treuzfeurmet evit klotaat gant reolennoù fonotaktikel ar yezh a degemer anezhe, peurliesañ evit krouiñ ur silabenn digor (oc'h achuiñ gant ur vogalenn) diwar ur silabenn serr (oc'h achuiñ gant ur gensonenn), da skouer:

 Japaneg
 テーブル (tēburu; "taol") < saozneg table
 Gresianeg
 φιστίκι ("kraoñ-marmouz") < turkeg fıstık

Ouzhpenn c'hoarvezhout pa vez amprestet gerioù diwar yezhoù all disheñvel o framm fonologel e c'hell degouezhout ar paragoge a-hed an amzer betek ma teu ar furmoù a-vremañ da vezañ disheñvel diouzh ar stummoù istorel ma oant bet diorroet diwarne, da skouer en italianeg:

 amant (latin) → (*aman) → amano

Gwelit ivez
 Metaplasmenn
 Troc'hadur
 Koazhadur
 Apokoptenn
 Sinkopenn
 Sinairezenn
 Strizhadur
 Protezenn
 Epentezenn

Notennoù

Rummad:Fonetik ha fonologiezh
Rummad:Yezhoniezh istorel